open-index/open-wikipedia-markdown huggingface dataset:
דונלד הרינגטון

**דונלד דאגלס הרינגטון** (22 בדצמבר 1935 – 7 בנובמבר 2009) היה סופר ואמן אמריקאי. כל הרומנים שכתב, מלבד הראשון, קשורים או מתרחשים בעיירה הבדיונית "סטיי מור"  ("Stay More") בהרי אוזרק בארקנסו, המבוססת על העיירה דרייקס קריק, בה שהה הרינגטון בעונות הקיץ בילדותו.

## חייו
הרינגטון נולד וגדל בליטל רוק, ארקנסו. הוא איבד את מרבית שמיעתו בגיל 12 בעקבות מחלת דלקת קרום המוח. כילד קלט וזכר את אוצר המילים ואופני ההבעה של שוכני האוזרק אותם הביא לידי ביטוי בספריו. חרף חרשותו עסק בבגרותו בהוראה.

למרות שהתכוון מצעירותו להיות סופר, מסלול לימודיו וקריירת ההוראה שלו היו באמנות ובהיסטוריה של האמנות. הוא לימד היסטוריה של האמנות בניו יורק, ניו אינגלנד ודקוטה הדרומית ולאחר מכן חזר לאוניברסיטת ארקנסו בפאייטוויל, האלמה מאטר שלו, בה לימד 22 שנה עד פרישתו ב-1 במאי 2008.

אנטרטיינמנט ויקלי כינה אותו "סופר הגדול ביותר שאמריקה לא מכירה". הסופר והמבקר פרד צ'אפל אמר עליו: "דונלד הרינגטון הוא לא סופר לא מוכר. הוא יבשת לא נודעת". הסופר ג'יימס סאליס כתב בהבוסטון גלוב: "הספרים של הרינגטון הם יחידים במינם - גוף העבודות המשונה והמקורי ביותר בספרות האמריקאית בת זמננו."

הרינגטון נפטר מדלקת ריאות לאחר מחלה ממושכת, ב-7 בנובמבר 2009 בספרינגדייל.

ספריו יצאו לאור בהוצאת טובי. שלושה מספריו תורגמו לעברית על ידי אסף גברון: "הארכיטקטורה בחבל האוזרק בארקנסו", "כשהמלאכים נחים", "מקהלת העצים".

ב-2013 הפיק בריאן וולטר סרט ביוגרפי אודותיו: "סטיי מור: העולם של דונלד הרינגטון", המבוסס על ראיונות עם הרינגטון ואשתו בין השנים 2006-2007. הסרט מופץ על ידי ההוצאה לאור של אוניברסיטת ארקנסו.

## רומנים
* *Enduring* (2009)
* *Farther Along* (2008)
* *The Pitcher Shower* (2005)
* *With*(2004)
* *Thirteen Albatrosses (or, Falling off the Mountain)* (2002)
* *When Angels Rest* (1998)
* *Butterfly Weed* (1996)
* *Ekaterina* (1993)
* *The Choiring of the Trees* (1991)
* *The Cockroaches of Stay More* (1989)
* *Let Us Build Us a City* (1987)
* *The Architecture of the Arkansas Ozarks* (1975)
* *Some Other Place. The Right Place.* (1972), עובד לסרט  *Return*  (1985)
* *Lightning Bug* (1970)
* *The Cherry Pit* (1965)

## פרסים
* פרס אוקספורד האמריקאי למפעל חיים על תרומה לספרות דרום ארצות הברית, 2006
* פרס רוברט פן וורן לספרות בדיונית, 2003
* היכל התהילה של סופרי ארקנסו, 1996
* פרס פורטר על הצטיינות ספרותית, 1987

## קישורים חיצוניים

* 
* 
* 

## הערות שוליים

קטגוריה:סופרים אמריקאים
קטגוריה:בוגרי אוניברסיטת ארקנסו
קטגוריה:אמריקאים שנולדו ב-1935
קטגוריה:אמריקאים שנפטרו ב-2009
PZInż לוקס-ספורט 403

**PZInż לוקס-ספורט 403** (בפולנית: **PZInż 403 Lux-Sport**) היא מכונית משפחתית גדולה, אשר יוצרה על ידי יצרנית הרכב הצבאית- פולנית **Państwowe Zakłady Inżynierii **, בוורשה, בשנת 1936.

## PZInż לוקס-ספורט 403
יצרנית הרכב הפולנית **"Państwowe Zakłady Inżynierii"** ייצרה טנקים, משאיות, כלי־רכב, ואופנועים לשירות הצבא הפולני, וגם לצורכי השוק האזרחי.

דגם "PZInż לוקס-ספורט 403" היה קרוי גם "PZInż 403 LS".

השרות הבולאי הפולני הנפיק בול, עליו מתנוססת תמונה "PZInż לוקס-ספורט 403" בערך של 15 זלוטי.

## תמונות

קובץ:LS1.jpg | דגם PZInż לוקס-ספורט 403
קובץ:Rama PzInż 403 Lux-Sport - silnik - Muzeum Nauki i Techniki Warszawa.jpg | מנוע "PZInż לוקס-ספורט 403" (V8 צילינדרים)
קובץ:Rama PzInż 403 Lux-Sport - przód - Muzeum Nauki i Techniki Warszawa.jpg | שלדת דגם "PZInż לוקס-ספורט 403"
קובץ:Rama PzInż 403 Lux-Sport - tył - Muzeum Nauki i Techniki Warszawa.jpg  | שלדת דגם "PZInż לוקס-ספורט 403"


## ראו גם
* CWS T-1
* סיימאק
* זאווארט
* לאופרד 6 ליטר רודסטר

## לקריאה נוספת
* דגם "PZInż לוקס-ספורט 403" , wp.pl 

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1936
קטגוריה:כלי רכב המיוצרים בפולין
קטגוריה:מכוניות משפחתיות גדולות
איחוד הפטריוטים של מיאנמר

**איחוד הפטריוטים של מיאנמר**, "**מא בה ת'ה**" או** PAM** (באנגלית: **P**atriotic **A**ssociation of **M**yanmar) בבורמזית "מא בה ת'ה" תרגומו "ארגון להגנה על הלאום והדת"** ** הוא ארגון בודהיסטי במיאנמר (בורמה). כמה מחברי PAM קשורים לתנועה הבודהיסטית 969, אשר ידועה בהתנגדותה להשפעות האסלאם על האוכלוסייה הבודהיסטית ולעידוד לאומנות בודהיסטית, אולם קולות אחרים בארגון מטיפים לסובלנות דתית ועידוד דיאלוג.

## כינון
ב-15 בינואר 2014, PAB נוסדה רשמית בכינוס גדול של נזירים בודהיסטים במנדלאיי, עם מטרה של הגנה על הטהרוואדה בבורמה. השם המקומי הוא **Sāsana Vaṃsa Pāla** שפירושו המילולי "מגן הגזע הססני".

אחד המנהיגים הבולטים של PAM הוא אשין ויראת'ו אשר נחשב לאחד הסמנים הלאומנים בקבוצה. הוועדה המרכזית אשר מנהיגה את הארגון מורכבת מ-52 צירים.

## ראו גם
* בודו באלה סנה
* תנועת 969

## הערות שוליים

קטגוריה:מיאנמר: פוליטיקה
קטגוריה:לאומיות
המפלגה הכחולה (גרמניה)

**המפלגה הכחולה** (בגרמנית: **Die blaue Partei** או **Die Blauen**, הכחולים) הייתה מפלגת ימין גרמנית שהוקמה ב-17 בספטמבר 2017 ביוזמת פראוקה פטרי שפרשה מתנועת אלטרנטיבה לגרמניה, ופורקה בשנת 2019. 

המפלגה מיתגה עצמה כ-Blaue Wende, כלומר "השינוי הכחול". 

זוהי מפלגה שמרנית שהתפצלה מתוך אלטרנטיבה לגרמניה, וניסתה למשוך אליה שמרנים ובעלי דעות מתונות יותר מאלה של אלטרנטיבה לגרמניה. מנהיג המפלגה היה מיכאל מוסטר.

## היסטוריה
פראוקה פטרי הייתה מנהיגת אלטרנטיבה לגרמניה מיולי 2015 ועד ספטמבר 2017. אך בשל סכסוך עם שותפיה במפלגה החליטה ליזום את הקמת תנועת "השינוי הכחול".

בספטמבר 2017 פרשה ממפלגת האלטרנטיבה, והכריזה על הקמת המפלגה הכחולה.

היא הפכה לחברה הראשונה של המפלגה בבונדסטאג ובשל כך קיבלה גם מושב בלנדטאג של מדינת סקסוניה, ואליה הצטרף גם בעלה מרקוס פרטצל, כחבר בלנדסטאג של וסטפאליה ופורשים נוספים ממפלגת אלטרנטיבה לגרמניה.

המפלגה לא זכתה בקולות רבים בבחירות והתפרקה בסוף שנת 2019.

## אידאולוגיה
עמדות המפלגה היו דומות מאוד לאלה של אלטרנטיבה לגרמניה, אך היא הציגה את עצמה כתנועה מתונה יותר; על פי כלי תקשורת בגרמניה, האידאולוגיה של המפלגות כמעט זהה ואין ביניהן הבדלים מהותיים. בדומה לאלטרנטיבה לגרמניה, הכחולים דרשו פיקוח גבולות מחמיר יותר, הגבלות על מתן מקלט לפליטים ואיסור על אזרחות כפולה.

## קישורים חיצוניים

* 

## הערות שוליים

קטגוריה:גרמניה: מפלגות
קטגוריה:מפלגות אירוסקפטיות בגרמניה
קטגוריה:מפלגות שהוקמו ב-2017
ג'ולי הלדמן

**ג'ולי הלדמן** (באנגלית: **Julie Heldman**; נולדה ב-8 בדצמבר 1945) היא טניסאית עבר יהודייה-אמריקאית. אחת הטניסאיות הבולטות בסוף שנות ה-60 ותחילת שנות ה-70, דורגה במקום חמישי בעולם ושנייה בארצות הברית בשנת 1969. אלופת המכביה השמינית (1969).

הלדמן זכתה עם נבחרת גביע הפדרציה של ארצות הברית בתואר בשנים 1966 ו-1969. היא השתתפה גם בשנים 1970, 1974 ו-1975 שבו שימשה כקפטנית של הנבחרת. המאזן שלה בגביע הפדרציה עומד על 21–9.

## ביוגרפיה
הלדמן נולדה וגדלה בברקלי, קליפורניה. בתם של אלוף ארצות הברית בטניס לנוער (1936), ג'וליוס הלדמן והמייסדת והמוציאה לאור של המגזין העולמי לטניס, גלאדיס הלדמן .

בטורניר ההדגמה שנערך באולימפיאדת מקסיקו סיטי (1968) זכתה הלדמן ב-3 מדליות, אחת מכל סוג. מדליית זהב בטורניר לזוגות מעורבים, מדליית כסף בטורניר לזוגות נשים ביחד עם רוזה מריה דרמון מצרפת ובמדליית ארד בטורניר ליחידות ובטורניר הראווה של המשחקים היא זכתה בשתי מדליות, זהב וכסף. מדליית זהב בטורניר לזוגות נשים ומדליית כסף בטורניר ליחידות.

## הנצחה
ב-2001 הונצחה הלדמן ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

## קישורים חיצוניים

קטגוריה:אמריקאים ילידי קליפורניה
קטגוריה:ספורטאים יהודים אמריקאים
קטגוריה:טניסאיות אמריקאיות
קטגוריה:טניסאיות יהודיות
קטגוריה:אלופות המכביה: טניסאיות
קטגוריה:חברי היכל התהילה של הספורטאים היהודים: אמריקאים
קטגוריה:קליפורניה: ספורטאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
זאווארט

ממוזער|300px|שמאל|זאווארט
**זאווארט** (בפולנית: **Zawrat** ובנוסף **PZInż Zawrat**) הוא אוטובוס, עירוני, אשר יוצר על ידי יצרנית הרכב הצבאית פולנית **Państwowe Zakłady Inżynierii PZInż** בוורשה, בין השנים 1936–1937.

בסך הכול יוצרו 18 יחידות.

האוטובוס האחרון, יצא משירות, כאוטובוס עירוני בוורשה בשנת 1949.

## זאווארט
* 50 נוסעים (ישיבה+עמידה)
* 2 דלתות
* דלת כניסה לנהג (צד שמאל)

## ראו גם
* PZInż לוקס-ספורט 403
* FSC Żuk

## לקריאה נוספת
* זאווארט - תמונות (auto-zer)
* זאווארט - תמונות
* זאווארט בורשה - תמונה (imcdb.org/vehicle)

## קישורים חיצוניים

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1936
קטגוריה:כלי רכב המיוצרים בפולין
הבחירות הכלליות בגרינלנד 2014

**הבחירות הכלליות** התקיימו בגרינלנד ב-28 בנובמבר 2014 לאחר שראש הממשלה אלקה האמונד התפטרה מתפקידה בעקבות ניצול לרעה של כספי ציבור. סיומוט ואינואיט אטקטיגיט נותרו המפלגות הגדולות ביותר וזכו ב-11 מושבים כל אחת. לאחר הבחירות הוקמה ממשלת קואליציה של שלוש מפלגות, המורכבת מסיומוט, סולידריות והדמוקרטים.

## מערכת הבחירות
31 חברי הפרלמנט נבחרו בשיטה היחסית על פי מחוזות בחירה. המושבים הוקצו בשיטת ויקטור ד'הונד.

### תוצאות

2014
קטגוריה:2014 בפוליטיקה
+
קטגוריה:2014 באמריקה הצפונית
פיוס השמיני

200px|ממוזער|שמאל|סמלו
**פיוס השמיני** (בלטינית: **Pius VIII**; 20 בנובמבר 1761 – 30 בנובמבר 1830), היה אפיפיור מ-31 במרץ 1829 ועד מותו. שמו לפני הכתרתו היה פרנצ'סקו סבריו קסטיליוני (Francesco Saverio Castiglioni). בתקופתו התרחשה האמנציפציה הקתולית בבריטניה שאותה קידם בברכה, ומהפכת יולי בצרפת שאותה קיבל בחוסר רצון.

## ביוגרפיה
### ראשית חייו
קסטיליוני נולד כבנם השלישי מבין שמונת ילדיהם של הרוזן אוטאביו קסטיליוני ואשתו סנזיה גיזלירי, ובצעירותו למד באוניברסיטת בולוניה לימודי משפט קאנוני, ולאחר סיום לימודיו בשנת 1785 הוסמך לכמורה. ב-11 באוגוסט 1800 מונה לבישוף של מונטאלטו דה מארקה, ובשנת 1808 נעצר ונלקח למילאנו, לאחר שסירב להישבע אמונים לנפוליאון או לממלכת איטליה הנפוליאונית. בהמשך הוא הועבר לפאביה ולמנטובה, ובשנת 1813 הועבר לטורינו, ובשנת 1814 שוחרר ממאסרו וחזר למשרתו, תוך שהוא מקבל את ברכתו של האפיפיור פיוס השביעי. בשנת 1816 הוא מונה לקרדינל, ובהמשך מילא תפקידים בכירים בכנסייה.

קסטיליוני היה בן טיפוחיו של פיוס השביעי, ששאף להביא לידי כך שייבחר כיורשו, אולם לאחר מותו של הלה בשנת 1823 נבחר לאפיפיור אניבלה (חניבעל) דלה גנגה, שנטל את השם לאו השנים עשר.

### כהונתו כאפיפיור
בשנת 1829 מת לאו השנים עשר, וקסטיליוני נבחר כאפיפיור במקומו, על אף בריאותו השברירית, וב-5 באפריל 1829 הוכתר על ידי הקרדינל ג'וזפה אלבני, תוך שהוא נוטל את השם **פיוס השמיני**. פיוס השמיני גינה את התרגומים החדשניים לתנ"ך, התנגד לשינויים באירלנד ובפולין שהיו מדינות קתוליות, וקיבל בהשלמה את נישואי התערובת בין קתולים לפרוטסטנטים, אם כי אמר שהנישואים יהיו מבורכים רק אם הילדים יתחנכו כקתולים. בתקופתו התרחשה האמנציפציה הקתולית בבריטניה שאותה קידם בברכה, ומהפכת יולי בצרפת שאותה קיבל בחוסר רצון, אך לבסוף הוא הכיר בלואי פיליפ, מלך הצרפתים כמלך צרפת, ואף התיר לו להשתמש בתואר "Roi Très Chretien", שפירושו הוד מלכותו האדוק ביותר.

פיוס השמיני ערך שלושה טקסי קונסיסטוריה, שבהם העלה שישה בישופים לדרגת קרדינל, בנוסף הוא הכיר בקידושם של שני קדושים, שעליהם הכריז פיוס השביעי, וכן הוא העניק לברנאר מקלרבו את התואר מורה הכנסייה. פיוס השמיני גם התיר נטילת ריבית מתונה, על ידי קבלת הרווח שהתקבל מההשקעות שנעשו בכספי ההלוואה.

במהלך רוב תקופת כהונתו מצבו הבריאותי של פיוס השמיני היה ירוד ביותר, וב-30 בנובמבר 1830 הוא מת בארמון קווירינאלה, וליורשו נבחר האפיפיור גרגוריוס השישה עשר.

## קישורים חיצוניים

* פיוס השמיני, האנציקלופדיה הקתולית, מהדורת 1913
* 
* 

קטגוריה:אפיפיורים איטלקים
קטגוריה:אישים הקבורים בבזיליקת פטרוס הקדוש
קטגוריה:אפיפיורים במאה ה-19
קטגוריה:ילידי 1761
קטגוריה:נפטרים ב-1830
FSC Żuk

**FSC Żuk** (בפולנית: **FSC Żuk**) הוא כלי רכב בתצורות: מסחרית ו-טנדר אשר יוצרה על ידי יצרנית כלי הרכב הפולנית **Fabryka Samochodów Ciężarowych**, (באנגלית: **FSC Lublin Automotive Factory**) בלובלין, בין השנים 1958–1996.   

יוצרו 587,820 יחידות.

## תצורות "FSC Żuk"
* מסחרית
* טנדר פתוח
* טנדר סגור
* טנדר קבינה כפולה
* אמבולנס

## מדגמי "FSC Żuk"

## תמונות

קובץ:FSC Żuk A-03 - Muzeum w Nieborowie.jpg | דגם FSC Żuk מודל "A-03" 
קובץ:Den otevřených dveří v Řečkovicích, výstava hasičských vozů a techniky (15).jpg | דגם FSC Żuk בשרות מכבי אש הפולנים 
קובץ: FSC Żuk A-07 PMS14.jpg| דגם FSC Żuk מודל "Żuk A-07"  
קובץ:FSC Żuk A-17 on a parking lot next to the Plac na Stawach in Kraków (3).jpg | דגם FSC Żuk מודל "Żuk A-17"
קובץ:Zespół zakładu hutniczego w Chlewiskach 05.JPG |  דגם FSC Żuk מודל "Żuk A-09"
קובץ:Żuk Świnoujście1.JPG  | דגם FSC Żuk מודל "FSC Żuk A-17 B" 
קובץ:Orange FSC Żuk A-17 B light commercial vehicle on Main Market Square in Kraków.jpg  | דגם FSC Żuk מודל "FSC Żuk A-17 B" 
קובץ:Fire Dep. in Karlino (3).jpg | דגם FSC Żuk מודל "FSC Żuk A-15"
קובץ:Żuk.JPG | דגם FSC Żuk 
קובץ:Zuk OSP.jpg |  דגם FSC Żuk מודל "A-1511 B" בשרות מכבי אש הפולנים
קובץ:Żuk fot0858r.jpg |  דגם FSC Żuk בשרות מכבי אש הפולנים 
קובץ:FSC Żuk A-151 C during „XXX lat motoryzacji PRL” exhibition at Bonarka City Center in Kraków.JPG | דגם FSC Żuk מודל "Żuk A-151 C" בשרות מכבי אש הפולנים   
קובץ:Zuk, Ratajczaka, Poznan.JPG | דגם FSC Żuk מודל "FSC Żuk A-09 M" 
קובץ:Red FSC Żuk A-16 B on a parking lot in Kraków (3).jpg |  דגם FSC Żuk  מודל "Żuk A-16 B" (צולם בקרקוב)
קובץ:Classic Moto Show 2015 126.jpg | דגם FSC Żuk  
קובץ:Blue FSC Żuk A-16 B on Adama Mickiewicza and Czarnowiejska intersection in Kraków.jpg | דגם FSC Żuk  "מודל Żuk A-16 B", קבינה כפולה  


## ראו גם
* PZInż לוקס-ספורט 403
* FSR טארפאן
* FSC לובלין
* סטאר N52

## לקריאה נוספת
* FSC Żuk דגמי "FSC Żuk" - תמונות (pinterest)

## קישורים חיצוניים

* דגם "FSC Żuk" ואן (3:44 דקות), יו-טיוב

## הערות שוליים

קטגוריה:טנדרים
קטגוריה:מכוניות מסחריות
קטגוריה:כלי רכב שהושקו ב-1958
קטגוריה:כלי רכב המיוצרים בפולין
דאורייתא

בהלכה, **דְּאוֹרָיְתָא** (או: **מִדְּאוֹרָיְתָא**; בעברית: "של התורה") הוא שמן של מצוות שמקורן בתורה.

ההלכות מדאורייתא הן אלו שנחשבות לחלק ממערכת החוקים שניתנו על ידי אלוהים למשה, לעומת ההלכות דרבנן (או מדרבנן) שנחשבות לחוקים שפורשו והוספו על גבי מערכת ההלכות דאורייתא ("תקנות חכמים").

להבחנה בין הלכות בעלות תוקף מדאורייתא לעומת הלכות בעלות תוקף מדרבנן משמעויות מעשיות בפסיקת ההלכה, כגון במקרה של ספק אם יצא ידי חובת המצווה.

## הגדרת מושגים
דין דאורייתא כולל את כל הדינים שנמסרו למשה רבנו בהר סיני. כלומר הן דינים הכתובים בתורה (במפורש או שנלמדים מפסוק) והן דינים שהם "הלכה למשה מסיני", כלומר דינים שאין להן מקור בתורה שבכתב והם בבחינת תורה שבעל פה. "דאורייתא" הוא מונח בארמית שמשמעתו "של התורה", כינויים נוספים הם "דבר תורה" או "דברי תורה".

בנוסף, המונח מצווה משמש בדרך כלל דווקא להוראות דאורייתא, בניגוד להוראות דרבנן (מתייחסים בשיח ההלכתי ל"תרי"ג מצוות" שהן מן התורה לעומת "ז' מצוות דרבנן" ושאר תקנות וגזירות חכמים). בשיח ההלכתי מקובל להתייחס ל"דין/איסור/חיוב דאורייתא" לעומת "דין/איסור/חיוב דרבנן".

### דרבנן

דרבנן הוא כינוי לתקנות גזירות ומצוות שתקנו חז"ל במשך הדורות, ואין להם מקור בתורה, (אמנם ישנם מקומות שחז"ל מצאו רמז לתקנה או למצווה בתורה, לימוד זה נקרא אסמכתא). חיוב דרבנן קל יותר מחיוב דאורייתא, וכן בספק בדין דרבנן אפשר להקל.

דינים דרבנן נקראים גם "תקנת חכמים" או "גזירת חכמים" (גם בקיצור: "תקנה" או "גזירה" בסתם).

### דברי קבלה

בין דין דאורייתא לדין דרבנן יש גדר אמצעי שנקרא **דברי קבלה**. כלומר מצוות או חיובים שנאמרו על ידי הנביאים, או שנלמדות (בדרכי הלימוד של התורה שבעל פה) מן הכתוב בספרי הנביאים והכתובים. דברי קבלה אינם כתוקף של דיני התורה, אך הם יותר חמורים מדינים דרבנן. יש בהם גם צד קל יותר משאר דיני דרבנן, אלא נידונים כדיני דאורייתא, שכן במקרים מסוימים החמירו חכמים בדבריהם יותר מדיני התורה, ובדברי קבלה לא החמירו כבדיני תורה.

דוגמה למצווה מדברי קבלה היא פורים שנתקנה על ידי הנביאים.

## הגדרת הדאוריתא

הבסיס להוראות וחיובים דאורייתא הן תרי"ג המצוות, כלומר, מערכת החוק המקראי הכתובה בתורה שבכתב. בנוסף לכך, ישנם עוד חיובים ומצוות שאינם כתובים במפורש בתורה, אך דינם הוא כדין דאורייתא:
* תורה שבעל פה - מערך דינים והוראות שנמסרו למשה במעמד הר סיני, הכולל פירושים ותוספות לתורה שבכתב.
* מידות שהתורה נדרשת בהן – מערכת כלליים טקסטואליים מדרשיים ששימשו את חז"ל להסקת מסקנות הלכתיות מהטקסט המקראי – וגם להם תוקף דאורייתא.
* הלכה למשה מסיני - יש הוראות בודדות שנחשבות בעלות תוקף דאורייתא אף על פי שלא ניתן להם מקור במקרא, והן נקראות הלכה למשה מסיני.

## חומר דין דאוריתא
### ספיקות

כשישנו ספק בדין דאורייתא, כגון שמסופק אם יצא ידי חובה או לא, במקרה וחיוב המצווה הוא מדאורייתא, חייב לנהוג לחומרא (להחמיר), ולקיים את המצווה, עד שידע בוודאות שיצא ידי חובה. בראשונים נחלקו אם חיוב זה עצמו, הוא דין דאוריתא, או מדרבנן.

בניגוד לכך, כשישנו ספק במצוות ודינים שחיובים מדרבנן, ההלכה היא שניתן להקל בכך, מדין ספק דרבנן לקולא (להקל).

## ראו גם
* אסמכתא

## קישורים חיצוניים
* י"ז דרגות בין דאורייתא לדרבנן, שיעור של הרב אשר וייס
* 
*  (מתוך ספרו של אחיקם קשת קובץ יסודות וחקירות השלם)

## הערות שוליים

קטגוריה:הלכה
פרנסואז דיר

**פרנסואז דיר** (בצרפתית: **Françoise Dürr**; נולדה ב-25 בדצמבר 1942) היא טניסאית עבר צרפתית. אחת הטניסאיות הבולטות בעולם בשנות ה-60 ובשנות ה-70, דורגה במקום השלישי בעולם בשנת 1967. היא זכתה ב-12 תוארי גראנד סלאם, מהן זכייה ביחידות, 7 זכיות בזוגות נשים ו-4 בזוגות מעורבים.

פרנסואז דיר נולדה באלז'יר שאז הייתה בירה של המושבה הצרפתית. אביה שירת בחיל האוויר הצרפתי ונהרג בשנת 1945. בשנת 1955 עם תחילת מלחמת העצמאות של אלג'יריה המשפחה עברה לפריז.

במסגרת טורנירי גראנד סלאם היא השתתפה רק פעם במשחק גמר בתחרויות ליחידים וזכתה בתואר.

במסגרת טורנירי גראנד סלאם לזוגות נשים היא השתתפה ב-18 גמרים נשים וזכתה ב-7 תארים עם פרטנריות שונות.

במסגרת טורנירי גראנד סלאם לזוגות מעורבים היא השתתפה ב-8 גמרים נשים וזכתה ב-4 תארים עם פרטנריות שונות.

לאחר הפרישה היא עברה להתגורר בארצות הברית (בעלה היה אמריקאי) אך בשנת 1992 חזרה לצרפת עם שני ילדיה.

## סיכום גמרי גראנד סלאם לזוגות נשים

הרעה: בשנת 1977 אליפות אוסטרליה הפתוחה נערכה פעמיים.

## קישורים חיצוניים

קטגוריה:טניסאיות צרפתיות
קטגוריה:טניסאיות זוכות אליפות ארצות הברית הפתוחה בטניס
קטגוריה:טניסאיות זוכות אליפות צרפת הפתוחה
קטגוריה:צרפתיות שנולדו ב-1942
בית הכנסת אליהו

**בית הכנסת אליהו** הוא בית כנסת אורתודוקסי הממוקם במרכז העיר מומבאי שבהודו. זהו בית הכנסת הספרדי השני בעיר. בית הכנסת נוסד ב-1884 על ידי יעקב ששון, בנו של אליהו דוד ששון ונכדו של דוד ששון; האחרון היגר מבגדאד שבעיראק להודו ב-1832 בשל רדיפות והשתקע במומבאי, שנקראה אז בומביי. בית הכנסת תוחזק ונשמר בידי נאמנותו של יעקב ששון.

ייחודו האדריכלי של מבנה בית הכנסת נובע משילוב המסורות היהודיות ומהשפעות הקולוניאליזם ההודי והאנגלי. המבנה תוכנן על ידי משרד האדריכלים הבריטי "גוסטלינג ומוריס" של בומביי. קומת הבסיס של הבניין בנויה אבן והקומות העליונות בנויות לבנים; החזית החיצונית של בית הכנסת צבועה טורקיז. כיוון התפילה באולם בית הכנסת הוא מערב, לכיוון ירושלים.

בית הכנסת ממוקם בשכונת ה"קולבה" ברחוב ד"ר ו. ב. גנדי מארג 55, מומבאי.

## קישורים חיצוניים

* 
* 

## הערות שוליים

אליהו
קטגוריה:משפחת ששון
קטגוריה:מומבאי: מבנים
דרבנן

**דְרַבָּנָן** (או: **מִדְּרַבָּנָן**; בעברית: "של רבותינו") הוא הגדרה של מקור להוראות הלכתיות ביהדות. ההלכות מדרבנן הן חוקים שחכמים הוסיפו על גבי מערכת ההלכות דאורייתא ("תקנות חכמים"). 

להבחנה בין הלכות בעלות תוקף מדאורייתא לעומת הלכות בעלות תוקף מדרבנן משמעויות מעשיות בפסיקת ההלכה.

## הגדרת מושגים
"דרבנן" הוא מונח בארמית שמשמעותו "של רבותינו". כינויים נוספים הם "דברי סופרים" או "דברי חכמים".
 
הוראות דרבנן נקראות גם "תקנת חכמים" או "גזירת חכמים" (גם בקיצור: "תקנה" או "גזירה" בסתם). בשיח ההלכתי מקובל להתייחס ל"דין/איסור/חיוב דאורייתא" לעומת "דין/איסור/חיוב דרבנן".

### דאורייתא

דין דאורייתא כולל את כל הדינים שנמסרו למשה רבנו בהר סיני. כלומר הן דינים הכתובים בתורה (במפורש או שנלמדים מפסוק) והן דינים שהם "הלכה למשה מסיני" כלומר תורה שבעל פה. "דאורייתא" הוא מונח בארמית שמשמעתו "של התורה", כינויים נוספים הם "דבר תורה" או "דברי תורה".

דוגמה למצווה מדאורייתא היא איסור הדלקת אש בשבת (שמות לה', ג'). 

### דברי קבלה

בין דין דאורייתא לדין דרבנן יש גדר אמצעי שנקרא **דברי קבלה**. כלומר מצוות או חיובים שנאמרו על ידי הנביאים. דברי קבלה אינם כתוקף של דיני התורה, אך הם יותר חמורים מדינים דרבנן. 

לעיתים יש בדברי קבלה דווקא קולא (קלים יותר) מדיני דרבנן: במקרים מסוימים החמירו חכמים בדבריהם יותר מדיני התורה, על פי הכלל "דברי חכמים צריכים חיזוק, דברי תורה אינם צריכים חיזוק". אך בדברי קבלה לא החמירו חכמים כבדיני תורה. 

דוגמה למצווה מדברי קבלה היא פורים שנתקנה על ידי הנביאים.

## השתלשלות תקנות חכמים
מקור ההוראות שנוספו מדרבנן אינו בנקודה היסטורית אחת. המסורת היהודית מייחסת כמה מהתקנות לדמויות מקראיות שונות, ובהן משה, שלמה ועזרא. תקנות אחרות מיוחסות לחכמים מסוימים שפעלו בתקופת בית שני או בתקופה שלאחר החורבן. 

לגבי רוב הדינים דרבנן אין מסורת מפורשת המתייחסת לזמן שבו הן נתקנו, אך בדרך כלל התלמוד ושאר הספרות ההלכתית עוסקים בתקנות המיוחסות על ידם לתקופת התנאים או מוקדם יותר.

## דין דרבנן
כאמור דינים דרבנן הן דינים שאין להם מקור בתורה שבכתב או בעל פה, והם ניתקנו על ידי חז"ל בדורות שלאחר מתן תורה. רבים מגזירות חז"ל ניתקנו על מנת להרחיק את האדם מלעבור על איסור דאורייתא. כך למשל מופיע בתחילת מסכת ברכות שתיקנו חז"ל לקרוא קריאת שמע של ערבית עד חצות הלילה, על אף שמהתורה זמנה הוא עד הבוקר על מנת "להרחיק את האדם מן העבירה". טעם התקנה הוא על מנת שאדם לא ילך לישון קודם שקרא קריאת שמע, כאשר בדעתו לקרואה בהמשך הלילה, וייתכן שיגרר בשנתו עד הבוקר וימנע מלקרוא קריאת שמע. 

בפוסקים ובתלמוד מובאים כמה הבדלי דינים שמייחדים דינים דרבנן:

* גזירה שאין הציבור יכול לעמוד בה - חז"ל אינם גוזרים גזירה, כאשר על פי הנראה רוב הציבור יתקשו לקיימה.
* ספק  - כאשר מסופק לאדם אם קיים מצווה מדרבנן, הוא אינו חייב לחזור ולעשותה, מטעם ספק דרבנן לקולא.

## ראו גם
* דאורייתא
* שבע מצוות דרבנן
* מצווה לשמוע דברי חכמים
* אסמכתא
* תקנות הקהילה

## קישורים חיצוניים

* י"ז דרגות בין דאורייתא לדרבנן, שיעור של הרב אשר וייס
* 

*  (מתוך ספרו של אחיקם קשת קובץ יסודות וחקירות השלם)

## הערות שוליים

קטגוריה:הלכה
אליעזר שפיגל

**אליעזר (לייזר) שפיגל** (20 ביוני 1922 – 26 בנובמבר 2017) היה כדורגלן ומאמן ישראלי, אביו של גיורא שפיגל.

## ביוגרפיה
שפיגל נולד בפתח תקווה ובגיל צעיר הצטרף לקבוצת מכבי פתח תקווה. בגיל 18 עבר לבית"ר תל אביב. הוא היה חבר באצ"ל וכתוצאה מכך הוגלה לאריתריאה, שם שהה במשך שנתיים. עם שובו לארץ חזר לשחק במכבי פתח תקווה. ב-1942, במשחק גמר גביע ארץ ישראל, הבקיע שפיגל שמונה שערים בניצחון בית"ר תל אביב 12–1 מול מכבי חיפה.
שפיגל היה שותף פעמיים בזכיית קבוצתו בגביע, פעם עם בית"ר תל אביב ופעם נוספת ב-1952 עם מכבי פתח תקווה. הוא היה מלך שערי הליגה בעונת 1953/1954 ושיחק שלוש פעמים במסגרת נבחרת ישראל.

מ-1952, בנוסף להיותו כדורגלן מרכזי במכבי פתח תקווה, מונה שפיגל גם לתפקיד מאמן הקבוצה. ב-1955 פרש ממשחק פעיל והמשיך לשמש כמאמן הקבוצה. לאחר מכן אימן קבוצות נוספות, בעונת 1970/1971 הוביל את הכח רמת גן לזכייה בגביע המדינה ושנתיים לאחר מכן הוביל אותה לזכייה באליפות. בשנות ה-80 של המאה ה-20 אימן שפיגל את הנבחרת הצעירה של ישראל. בין הקבוצות שאימן נמנות גם הפועל ירושלים, הפועל פתח תקווה, מכבי תל אביב, מכבי נתניה, הפועל כפר סבא, הפועל רמת גן, הפועל מרמורק, שמשון תל אביב, מכבי שעריים, מכבי יפו ובית"ר תל אביב.

שפיגל נפטר ב-26 בנובמבר 2017, בגיל 95.

## תארים
### תארים כשחקן
;בית"ר תל אביב
* הגביע הארץ-ישראלי: 1942

;מכבי פתח תקווה
* גביע המדינה: 1951/1952

;נבחרת ישראל
* המכביה: 1950

;תארים אישיים
* מלך השערים של הליגה הבכירה (1): 1953/1954 (16 שערים)

### תארים כמאמן
;הכח רמת גן
* אליפות המדינה: 1972/1973
* גביע המדינה: 1970/1971

;נבחרת ישראל עד גיל 21
* המכביה: 1985

## קישורים חיצוניים
* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי פתח תקווה
קטגוריה:כדורגלני בית"ר תל אביב
קטגוריה:כדורגלני גביע אסיה 1956
קטגוריה:מאמני כדורגל ישראלים
קטגוריה:מאמני מכבי פתח תקווה
קטגוריה:מאמני הכח רמת גן
קטגוריה:מאמני הפועל פתח תקווה
קטגוריה:מאמני הפועל ירושלים
קטגוריה:מאמני מכבי תל אביב
קטגוריה:מאמני מכבי נתניה
קטגוריה:מאמני הפועל כפר סבא
קטגוריה:מאמני הפועל רמת גן
קטגוריה:מאמני שמשון תל אביב
קטגוריה:מאמני בית"ר נתניה
קטגוריה:מאמני הפועל מרמורק
קטגוריה:מאמני מכבי יפו
קטגוריה:מאמני בית"ר תל אביב
קטגוריה:פתח תקווה: כדורגלנים
קטגוריה:גולי אפריקה
קטגוריה:לוחמי האצ"ל
קטגוריה:אנשי היישוב ילידי הארץ
קטגוריה:אישים הקבורים בבית הקברות סגולה
קטגוריה:ישראלים שנולדו ב-1922
קטגוריה:ישראלים שנפטרו ב-2017
יחסי גרנדה – קוריאה הצפונית

**יחסי גרנדה-קוריאה הצפונית** הם היחסים בין גרנדה לבין הרפובליקה הדמוקרטית העממית של קוריאה.

## היסטוריה
קוריאה הצפונית וגרנדה יצרו יחסים דיפלומטיים מלאים ב-9 במאי 1979 בעקבות תחילתה של גרנדה של מוריס בישופ בעל האידאולוגיות המרקסיסטיות לניניסטיות ליצור יחסים דיפלומטיים מלאים עם כל מדינות הגוש הקומוניסטי.
ב-14 באפריל 1983 חתמו גרנדה וקוריאה הצפונית על הסכם שלפיו על קוריאה הצפונית לשלוח סיוע צבאי חינם לממשלת המהפכה העממית של גרנדה. ההסכם היה תמורת נשק ותחמושת בשווי של 12 מיליון דולר.
במהלך פלישת ארצות הברית לגרנדה, שלחה צפון קוריאה 24 חיילים להילחם נגד ארצות הברית וכוחות הקאריביים. שתי המדינות ניתקו את היחסים הדיפלומטיים שלהן אחת עם השנייה ב-24 בינואר 1985 בעקבות ניצחונה של ארצות הברית בפלישה לגרנדה ונפילתה של הממשלה הקומוניסטית בגרנדה. המדינות חידשו את יחסיהן הדיפלומטיים ב-11 בדצמבר 1991.

קטגוריה:ערכים ללא קטגוריות פיזיות - יחסי חוץ
וולבי סלע צהוב-רגל

**וולבי סלע צהוב-רגל** (שם מדעי: *Petrogale xanthopus*) הוא מין של יונק כיס ממשפחת הקנגוריים. הוא קרוב משפחה של הקנגורו אך שייך לסוג אחר.

אורכו של הוולבי 48–65 ס"מ ואורך זנבו 57–70 ס"מ. משקלו מגיע ל-6–11 ק"ג. הוא בעל גוף וראש אפורים עם רגליים כתומות, בטן לבנה וחלק מהצידיים וכפות רגליים חומות. האוזניים כתומות והזנב כתום בהיר יותר ועליו פסים חומים בהירים. זנבו של הוולבי שרירי מאוד וכך גם רגליו האחוריות.

וולבי זה חי רק במזרח אוסטרליה בתחום של המדינות דרום־מערב ניו סאות' ויילס, דרום קווינסלנד וצפון־מזרח אוסטרליה הדרומית. כפי ששמו מציין הוא מצוי בעיקר באזורי סלעים חשופים ומדרונות הרריים. הוא מצוי באזורים חמים ולעיתים גם יבשים. הוולבי צמחוני לגמרי וניזון מעשבים הצומחים בין הסלעים.

וולבי זה נפגע מסכנות כמו פגיעה באזורי חיותו, שריפות יער והבאת מינים פולשים כמו עזים וארנבים שפוגעים בצמחייה ומתחרים איתו על המזון וכן מטורפים כמו חתולים ושועלים.

## תת־מינים
* *Petrogale xanthopus xanthopus*
* *Petrogale xanthopus celeris*

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:קנגוריים
קטגוריה:בעלי חיים שתוארו ב-1855
הר סטורם (אלברטה)

**הר סטורם** (באנגלית: **Storm Mountain**) הוא הר באזור הרי הרוקי של אלברטה (הרי הרוקי הקנדיים שבשטח פרובינציית אלברטה שבקנדה).

## גאוגרפיה
ההר ממוקם ברכס מיסטי, לצד הכביש המהיר 40 של אלברטה, דרומית מערבית למעבר הייווד.
ההר ממוקם בין הר ארת'וזה להר מיסט, בקצהו הדרומי של רכס מיסטי.
גובהו של הר 3,095 מטרים.

שמו של ההר ניתן לו על ידי ג'ורג' מרסר דוסון בשנת 1884, על שם ענני סערה הוא ראה על הפסגה.

## הר סטורם "האחר"
דוסון קרא להר נוסף בשם "הר סטורם" - הר שנמצא כ-100 ק"מ דרומית להר זה, על קו פרשת המים של אמריקה, בגבול בין פרובינציית אלברטה ופרובינציית קולומביה הבריטית, ובין הפארק הלאומי באנף לבין הפארק הלאומי קוטניי.

שתי פסגות סמוכות באופן יחסי החולקות אותו שם, הוא דבר נדיר, בייחוד לאור העובדה ששני השמות הזהים ניתנו על ידי אותו אדם.

## גלריית תמונות

File:Storm Mountain from Highwood Pass.jpeg|מבט על הר סטורם ממעבר הייווד
File:Arethusa-Storm-Mist-Highwood-aerial.JPG|תצלום אוויר של הר ארת'וזה, הר סטורם והר מיסט מצפון


## קישורים חיצוניים

* הר סטורם באתר peakfinder

## הערות שוליים

קטגוריה:אלברטה: הרים
דיסטוציה

**דיסטוציה**, (אנגלית: Dystocia; ידוע גם בשם לידה חסומה) היא מצב בו העובר אינו יכול לעבור את האגן בעת הלידה, וזאת למרות התכווצויות ההרחם, בשל היותו חסום פיזית. הסיבוכים הרפואיים לתינוק שיכולים להגרם מדיסטוציה כוללים תשניק סב-לידתי (אי ספיקת חמצן לתינוק) אשר עלול לגרום למוות התינוק. כמו כן, דיסטוציה עלולה להגביר את הסיכון של האם לחלות בזיהום, בקרע של הרחם, או בדימום לאחר הלידה. בנוסף, ישנו סיכון לסיבוכים נוספים לטווח הארוך (לאם), כמו למשל פיסטולה מולדת. דיסטוציה עלולה להיגרם מעבודה ממושכת בלידה, כלומר כאשר השלב הפעיל של עבודה עולה על שתים-עשרה שעות.

## נסיבות
הגורמים העיקריים של לידה חסומה הם:
תינוק גדול מאוד או ממוקם בצורה לא נכונה, אגן קטן או בעיות עם הנרתיק. גורמי סיכון לאגן קטן כוללים תזונה לקויה וחוסר חשיפה לשמש, מה שגורם למחסור בוויטמין D. בנוסף, דיסטוציה נפוצה יותר אצל נערות בגיל ההתבגרות מכיוון שייתכן והאגן טרם סיים את התפתחותו. מיקום חריג של התינוק כולל בעיית כליאת הכתפיים, מצב בו לאחר יציאת ראש העובר יש כליאה של הכתפיים במעבר תעלת הלידה.בעיות עם תעלת הלידה כוללות נרתיק או חיץ הנקבים צר, עקב מום באיבר המין או גידולים.

## אבחון וטיפול
לידה חסומה ניתנת לאבחון על סמך בדיקה גופנית.
ניתן לעקוב אחר התקדמות העבודה ולאבחן בעיות שעלולות להתרחש, בשילוב עם בדיקה גופנית. שני הדברים האלו יכולים לעזור לזיהוי חסמים בעת העבודה.

הטיפול בדיסטוציה עשוי לדרוש ניתוח קיסרי או ואקום, לעיתים עם אפשרות פתיחה כירורגית. ניתן גם לטפל באמצעים נוספים: שמירה ומניעה מהתייבשות היולדת, ומתן אנטיביוטיקה במיקרה של קריעת הקרום יותר מ-18 שעות.

## פרוגנוזה
במידה ומתבצע ניתוח קיסרי בזמן מספיק מוקדם, הפרוגנוזה טובה. לעומת זאת, דיסטוציה ממושכת יכולה להוביל לפיסטולה מולדת, מוות היולדת או מות עובר תוך רחמי.

## אפידמיולוגיה
ב-2013 נספרו כ-19,000 מקרי מוות אימהי.
ב-2015 התרחשו כ-6.5 מיליון מקרים של דיסטוציה או קרע של הרחם.
באפריקה ואסיה השכיחות ללידה חסומה נעה בין 2 ל-5 אחוז.
בנוסף, נספרו 23,000 מקרי מוות של יולדות, כנגד ל-1990, אז נספרו כ-29,000 מיקרי מוות. מוות האימהות בשל דיסטוציה מהווה כ-8% מכלל מקרי המוות הקשורים להריון. זהו גם אחד הגורמים העיקריים של מות עובר תוך רחמי. בנוסף, רוב מקרי המוות עקב דיסטוציה מתרחשים במדינות המתפתחות.

## אטימולוגיה
משמעות המילה dystocia היא לידה קשה. מילת ההפך שלה היא τόκος או לידה קלה.
ישנם מונחים אחרים עבור הפרעות העבודה בילדה, כגון עבודה קשה, לידה חריגה, לידה קשה.

## בעלי חיים אחרים
המונח דיסטוציה יכול גם כן לשמש בהקשר של בעלי חיים שונים, וכן בנוגע לציפורים וזוחלים המונח אינו דיסטוציה, אלה egg binding.
אחוז לידות חסומות אצל סוסים מיניאטוריים גבוה יותר משל גזעים אחרים בשל הרחבת הרבייה הסלקטיבית.

## ראו גם
* אגן
* רחם
* תשניק סב-לידתי
* ניתוח קיסרי
* פיסטולה מולדת
* תעלת הלידה

## קישורים חיצוניים

* ארגון המיילדות בישראל - Israel Midwivse Association
* שלומות - מרכז המידע לבריאות המשפחה
* מרכז לידה ליולדת

## הערות שוליים

* 

קטגוריה:לידה
הר סטורם (קולומביה הבריטית)

**הר סטורם **(באנגלית: **Storm Mountain** - מילולית: הר הסערה) הוא הר הממוקם על הגבול בין פרובינציית אלברטה ופרובינציית קולומביה הבריטית שבקנדה.

ההר בהרי הרוקי הקנדיים ממוקם על קו פרשת המים של אמריקה; גובהו של ההר 3,100 מטרים, והוא חלק מרכס בול.

שמו של ההר ניתן לו על ידי ג'ורג' מרסר דוסון בשנת 1884.

דוסון קרא להר נוסף בהרי הרוקי הקנדיים בשם הר סטורם - הר הנמצא כ-100 ק"מ צפונית להר זה, באזור הפארק הפרובינציאלי קאנאנאסקיס; דבר יוצא דופן שלשני הרים באותו אזור, נתן אותו אדם שם זהה.

## קישורים חיצוניים

* מידע על ההר באתר peakfinder

## הערות שוליים

קטגוריה:אלברטה: הרים
קטגוריה:קולומביה הבריטית: הרים
הר סטורם (איי פוקלנד)

**הר סטורם** (באנגלית: **Storm Mountain**) הוא הר באי פוקלנד המערבי שבאיי פוקלנד.

## גאוגרפיה

גובהו של ההר 521 מטרים מעל פני הים, והוא ההר התשיעי בגובהו באיי פוקלנד.

ההר ממוקם על חצי אי הבולט לתוך דרום האוקיינוס האטלנטי הדרומי, בין מפרץ ביירון ומפרץ המלך ג'ורג'.

## היסטוריה
### מקור השם
בשל מיקומו החשוף לרוחות האוקיינוס, ההר מוכה סערות רבות, ומכאן שמו.

## קישורים חיצוניים

* תצלום לוויין של אזור ההר
* מפת אזור הר סטורם
* [נתוני מזג אוויר עדכניים להר סטורם](https://www.yr.no/place/Falkland_Islands_(Malvinas)/Other/Storm_Mount/)

## הערות שוליים

סטורם
ישראל ולץ

הרב **ישראל ולץ (וועלץ)** (ה'תרמ"ז, 1886 – ז' בחשוון ה'תשל"ד, 2 בנובמבר 1973, ירושלים) היה רב, פוסק וראש ישיבה בהונגריה ובישראל, כיהן כאב"ד בבודפשט אחר השואה, ולאחר מכן כמו"צ בירושלים. בעל שו"ת "**דברי ישראל**".

## תולדות חייו
נולד בשנת ה'תרמ"ז לר' צבי ולץ. למד אצל הרב יוסף לייב סופר מפקש, בעל "ילקוט סופר" ואצל רבי עקיבא סופר מפרשבורג, בעל "דעת סופר". נשא את בתו של הרב חיים אפרים באלאיטי, אב"ד טארנאליה. כיהן כרבה של טיניע, שם עמד בראשות ישיבה שהקים, עד פרוץ מלחמת העולם הראשונה. לאחר המלחמה, החל לכהן כרבה של פשט, אחד מחלקיה של עיר הבירה בודפשט, וגם בה עמד בראש ישיבה. הוא התפרסם בתור אחד מגדולי הרבנים בהונגריה, וקיימות חליפות מכתבי הלכה שלו עם אחרים מגדולי דורו בהונגריה. למשך תקופה מסוימת הוא ערך את קובץ "תל תלפיות" שהיווה במה תורנית לגדולי רבני הונגריה, לאחר שרבי דוד צבי קאצבורג, שהיה עורכו הראשי נפטר. בתקופת השואה, הסתתר בביתו הרב ישכר שלמה טייכטל. לאחר ששרד את השואה עלה ארצה והתיישב ב"שיכון הרבנים" בירושלים, והתפרסם בו כפוסק ומו"צ. נפטר בז' בחשוון ה'תשל"ד ונקבר בחלקת הרבנים בהר המנוחות.

## משפחתו
* חתנו הרב משה דב וולנר כיהן כרבה של אשקלון, בעל שו"ת "חמדת צבי" ועוד. בנו, הרב צבי יהודה ולנר כיהן כדיין בביה"ד בתל אביב.
* בנו, משה ולץ הוציא לאור את "מגילת מתתיהו" עם תרגום להונגרית (בודפשט תרצ"ו) ואת המניפסט "המאיר לארץ" בו קרא ליהדות האורתודוקסית בהונגריה לכונן יישוב בארץ ישראל במנותק מהתנועה הציונית, המזרחי ואגודת ישראל (בודפשט, תש"ג). נספה בשואה.
* חתנו ר' משה שמעון הופמן כיהן כרב בבודפשט. כתב את ספר "תפארת משה" וקונטרס "עורי צפון" התומך בעליה והתיישבות חרדית בארץ ישראל. נספה בשואה.
* חתנו ר' פינחס פרידמאן, נישא לאלמנת ר' משה שמעון הופמן, לאחר השואה

## ספריו
* **דברי ישראל**- סדרת שו"ת בת שלושה כרכים, הכוללת למעלה מ-600 תשובות.
* **חק ישראל** (יצא גם במהדורה אחרת תחת השם **חק לישראל**)- על הלכות ערב פסח שחל בשבת.
* **דברי ישראל**- הערות והארות על ספר "ארחות חיים" לרב נחמן כהנא מספינקא.
* "קונטרס רחב בשאלות להלכה שנתעוררו במחנות המוות"- בכתב יד.

## קישורים חיצוניים
* 

## הערות שוליים

קטגוריה:רבנים הונגרים
קטגוריה:ראשי ישיבה הונגרים
קטגוריה:בודפשט: רבנים
קטגוריה:בוגרי ישיבת פרשבורג
קטגוריה:תלמידי הרב עקיבא סופר
קטגוריה:רבנים חרדים ישראלים
קטגוריה:מחברי ספרי שו"ת ישראלים
קטגוריה:יהודים הקבורים בהר המנוחות
קטגוריה:ישראלים ילידי הונגריה
קטגוריה:רוממה: אישים
קטגוריה:ישראלים שנולדו ב-1886
קטגוריה:ישראלים שנפטרו ב-1973
סוסון עשב

**סוסון עשב** (שם מדעי: *Phyllopteryx*) הוא סוג של דגי ים ממשפחת האבובוניים בתוכו 2 מינים. בעבר היה בו סוג ומין יחיד.

2 המינים חיים סמוך לחופים הדרומיים של אוסטרליה וטסמניה במים קרירים שופעים אצות חומות גדולות. הם קרובים למין היחידי בסוגו סוסון האצה ולכמה מהאבוביים וכן לסוסוני הים המוכרים מהאזורים הטרופיים.

יצורים אלה בעלי הסוואה טובה ודומים לאצות, כך הם לא מתגלים על ידי טורפים ויכולים לארוב לסרטנים קטנים ולפלנקטון אותו הם שואבים לחרטומם המוזר במהירות. אצל דגים אלה הזכר משריץ צאצאים בכיס מיוחד אליו הנקבה מטילה ביצים ואחר כך עוזבת.

## אטימולוגיה
מיוונית Phyllo- עלה, -pteryx כנף או סנפיר. שם הסוג ניתן לאור איברים דמויי עלה קטן שנמצאו במין הראשון שתואר בסוג זה.

## מינים

## קישורים חיצוניים

קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
קטגוריה:אבובוניים
שיכחון הינקות

**שכחון הינקות** (מכונה גם אמנזיה של הינקות; **Infantile Amnesia**) היא חוסר היכולת של המבוגרים לאחזר זיכרונות אפיזודיים, שהם זיכרונות של אירועים ספציפיים ואוטוביוגרפים לפני גיל 2–4 שנים, משמעות התופעה איננה שלא נוצרים כלל זיכרונות בגיל הינקות, מאחר שישנם מחקרים המורים על כך שילדים מצליחים לזכור בגיל שלוש את האירועים שאירעו בגיל שנה וחצי, אך עם זאת הם אינם מסוגלים לשמר את הזיכרון לגיל מבוגר יותר, ולמעשה בבגרות אין זכרונות מלפני גיל שנתיים וחצי (ולעיתים נדירות מגיל שנתיים).

## היסטוריה
התופעה פורסמה לראשונה ב-1893 על ידי הפסיכולוגית קרוליין מיילס במאמרה "מחקר על פסיכולוגיה אינדיבידואלית" בכתב העת האמריקני לפסיכולוגיה. המונח אמנזיה של גיל הינקות נטבע על ידי זיגמונד פרויד, שטען כי הזיכרונות המוקדמים מודחקים מפני היותם בלתי הולמים לגיל מבוגר.

## לקריאה נוספת
* (L.A. Sroufe, R.G. Cooper & G.B. DeHart, **Child Development: Its Nature and Course** unit 5 (2004

קטגוריה:ערכים שבהם תבנית בריטניקה אינה מתאימה
קטגוריה:פסיכולוגיה התפתחותית
קטגוריה:אמנזיה
דוד לויתן

**דוד לויתן**  (י"ח באייר תרצ"ז, אפריל 1937 – י"ט בטבת תשס"ז, ינואר 2007) היה משורר ישראלי, מחנך במקצועו.

## ביוגרפיה
דוד לויתן נולד בשנת 1937 בתל אביב. לאחר שירותו הצבאי למד באוניברסיטה העברית בירושלים וסיים בה תואר בוגר בספרות עברית וכללית. בהמשך סיים תואר מוסמך בספרות באוניברסיטת בר-אילן. עסק בהוראת הספרות והלשון העברית, בין היתר בתיכון חדש בחולון במשך כ-15 שנה. בשנים 1975–77 שהה בהודו כשליח הסוכנות היהודית, ובמסגרת זו העלה לישראל מאות יהודים. לאחר שובו מהשליחות ניהל את מחלקת החינוך של מצפה רמון, שבה התגורר, עד פרישתו לגמלאות.

את דרכו הספרותית החל בגיל 19 בכתיבת שירים, שפורסמו במוספי הספרות של עיתונים ובכתבי עת ספרותיים. ספרו הראשון, "נסי סתו", הופיע בשנת 1969 בהוצאת עקד. עד מותו פרסם עוד ארבעה ספרי שירה; האחרון שבהם, "נרקיס בפירנצה", נכתב בעת שהותו בעיר פירנצה ב-1995. לאחר מותו הופיע ספר נוסף מעיזבונו, "ספר לאדם בדרכים לבית" (אבן חושן, 2011).

דוד לויתן נפטר בשנת 2007. אלמנתו, תמר לויתן, יזמה פרס ספרותי הנקרא על שמו ומוענק אחת לשנתיים בשיתוף עם אגודת הסופרים העברים במדינת ישראל ועיריית חולון.

בנו עדי לויתן הוא סופר, משורר, איש במה ומורה לתיאטרון. בתו ונכדתו, יהודית ונטלי רענן, נחטפו לעזה ב-2023 במתקפת הפתע על ישראל ושוחררו כעבור שבועיים.

## יצירתו

## ספריו
* **נסי סתו**: שירים, תל אביב: עקד, 1969.
* **בארץ חבולים**: שירים, תל אביב: עקד, תשל"ה 1974.
* **ישוב כצל**, תל אביב: ספרית פועלים, תשמ"ט 1989.
* **בור זבל**, תל אביב: ספרית פועלים, תשנ"ד 1994.
* **נרקיס בפירנצה**: שירים, ירושלים: כרמל, תשס"ה 2005.

לאחר מותו:
* **ספר לאדם בדרכים לבית**: פואמה לירית; עריכה: יקיר בן-משה, רעננה: אבן חושן, 2011.

## קישורים חיצוניים
* 
* ספר לאדם בדרכים לבית באתר הוצאת אבן חושן (כולל ציטוט מאמר שפורסם במלאת שנה למותו: סמי מיכאל "על יד המצוק במפתן המכתש", הארץ, מוסף "תרבות וספרות", 1 בפברואר 2008, עמ' 2)

## הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:אנשי חינוך ישראלים
קטגוריה:עובדי הסוכנות היהודית
קטגוריה:בוגרי האוניברסיטה העברית בירושלים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1937
קטגוריה:ישראלים שנפטרו ב-2007
חיים קדמון

**חיים קדמון** (קוזלוב; 6 ביוני 1897 – 26 במאי 1985) היה האפוטרופוס הכללי השני של ישראל מ-1 ביולי 1948 עד 31 בדצמבר 1965.

## ביוגרפיה
קדמון נולד בביילרוס כחיים קוזלוב ולמד בחדר. בשנת 1913 הוא עלה לארץ ישראל כדי ללמוד בגימנסיה הרצליה. מלחמת העולם הראשונה תפסה אותו בביקור מולדת ברוסיה והוא נתקע ברוסיה עד לאחר המלחמה. הוא נשא לאישה את יהודית וביחד הם עלו לארץ ישראל ברוסלאן. הוא עבד במשרד האפוטרופוס הכללי של ממשלת המנדט, וכיהן כממלא מקום מקבל הנכסים הרשמי חנוך (הנרי) קנטרוביץ בעת חופשותיו. ב-1 במרץ 1942 מונה לעוזר למקבל הנכסים הרשמי. בשנת 1943 כיהן כמ"מ האפוטרופוס הכללי ורשם החברות. בשנת 1944 היה מקבל הנכסים הרשמי. בשנת 1947 היה סגן נקוט רשמי במשרד האפוטרופוס הכללי, ובפברואר 1947 מונה לפקיד חשבונאי ראשי במחלקת העבודות הציבוריות. ב-21 ביוני 1947 הועלה לדרגת חשבונאי קשיש. 

ב-1 ביולי 1948, בעקבות מינויו של יצחק קיסטר לשופט, מונה קדמון לאפוטרופוס הכללי של מדינת ישראל. במקביל כיהן כמקבל הנכסים הרשמי.

במהלך כהונתו טיפל, בין השאר, בהסכמים לקבלת נכסי הכנסייה הלותרנית לישראל תמורת נכסי קהילות יהודיות בגרמניה, העברת נכסי הטמפלרים לידי מדינת ישראל ונכסי הרוסים במדינת ישראל. תחום נוסף בו טיפל היה ניהול ענייניהם של חולי נפש.

לאחר סיום כהונתו בסוף 1965 כיהן כחבר בהנהלת אורט וחבר ועדת השומה של עיריית ירושלים.

קדמון נפטר ב-1985 ונקבר בהר המנוחות.

בנו, ישראל קוזלוב, היה מנכ"ל תעשיות אלקטרוכימיות ועסק בחיפוש נפט. נכדו הוא הכימאי התאורטי רוני קוזלוב.

## קישורים חיצוניים
* 
* 
* 

## הערות שוליים

קטגוריה:האפוטרופוסים הכלליים
קטגוריה:אנשי העלייה השנייה
קטגוריה:פקידי ממשלת המנדט
קטגוריה:יהודים הקבורים בהר המנוחות
קטגוריה:ישראלים שנולדו ב-1897
קטגוריה:ישראלים שנפטרו ב-1985
לאופולד סלבטור, ארכידוכס אוסטריה

**לאופולד סלבטור, ארכידוכס אוסטריה** (שם מלא: **לאופולד סלבטור מריה יוזף פרדיננד פרנץ פון אסיזי קרל אנטון פון פדואה יוהאן בפטיסט יונאריוס אלויס גונזאגה ריינר ונצל גאליוס פון אוסטריה-טוסקנה**; בגרמנית: **Leopold Salvator Maria Joseph Ferdinand Franz von Assisi Karl Anton von Padua Johann Baptist Januarius Aloys Gonzaga Rainer Wenzel Galius von Österreich-Toskana**; 15 באוקטובר 1863 – 4 בספטמבר 1931) היה ארכידוכס אוסטרי וגנרל-אוברסט בצבא האוסטרו-הונגרי.

## ביוגרפיה
לאופולד סלבטור נולד ב-15 באוקטובר 1863 בעיר ברנדיס-אלטבונצלאו שבאימפריה האוסטרית. אביו קרל סלבטור, ארכידוכס אוסטריה היה בנו של לאופולד השני, הדוכס הגדול של טוסקנה, ואמו מריה אימקולאטה, נסיכת בורבון-שתי הסיציליות הייתה בתו של פרננדו השני, מלך שתי הסיציליות. מצד האם היו הוריו בני דודים. משפחתו השתייכה לענף הטוסקני של בית הבסבורג.

לאופולד סלבטור התגייס לצבא האוסטרו-הונגרי בשנת 1878, והצטרף לרגימנט הרגלים ה-77. בשנת 1881 הוא החל ללמוד באקדמיה הצבאית הטרזיאנית בווינר נוישטאדט, ובשנת 1889 סיים את לימודיו, והצטרף לרגימנט הארטילריה ה-11 בלבוב בדרגת אוברסט לוטננט. באוקטובר 1892, לאחר שקודם לדרגת אוברסט, הוא מונה למפקד רגימנט הרגלים ה-24 בלבוב, ובספטמבר 1894 מונה למפקד רגימנט הארטילריה ה-13. במרץ 1896 הוא מונה למפקד חטיבת הארטילריה ה-13, ובשנת 1898 מונה למפקד חטיבת הרגלים ה-72. בשנת 1899 הוא הועלה לדרגת פלדמרשל-לוטננט, ומונה למפקד הדיוויזיה ה-36 בזאגרב, ובשנת 1906 הוא הועלה לדרגת פלדצוגמייסטר, ומונה למפקד הדיוויזיה ה-25 בווינה. ב-20 באפריל 1907 הוא מונה למפקח הכללי של יחידות הארטילריה, וב-20 במאי 1916 הוא הועלה לדרגת גנרל-אוברסט.

במהלך מלחמת העולם הראשונה לאופולד סלבטור סיפק לצבא 11.3 מיליון ק"ג ירקות מיובשים לצורכי הצבא, והרוויח מכך כ-20 מיליון קרונה. לאחר תום המלחמה בשנת 1918, עזב לאופולד סלבטור את אוסטריה והתגורר בספרד, שם חי בברצלונה. בשנת 1930 הוא חזר לאוסטריה, וב-4 בספטמבר 1931 הוא מת בביתו בווינה, ונקבר בקריפטה הקיסרית.

## משפחתו
ב-24 באוקטובר 1889 התחתן לאופולד סלבטור עם בלאנקה, נסיכת ספרד, בתם של קרלוס, דוכס מדריד ומרגריטה, נסיכת פארמה, ממנה נולדו לו 10 ילדים:
* דולורס, ארכידוכסית אוסטריה (1891–1974)
* אימקולאטה, ארכידוכסית אוסטריה (1892–1971), התחתנה עם איגינו נרי-סרנרי
* מרגרטה, ארכידוכסית אוסטריה (1894–1986), התחתנה עם פרנצ'סקו מריה טליאני דה מארקיו
* ריינר, ארכידוכס אוסטריה (1895–1930)
* הארכידוכס לאופולד מאוסטריה, נסיך טוסקנה (1897–1958)
* מריה אנטוניה, ארכידוכסית אוסטריה (1899–1977), התחתנה עם דון רמון דה אורלינדס וילאלונגה, ולאחריו התחתנה עם לואיס פרז סוקרה
* אנטון, ארכידוכס אוסטריה (1901–1987), התחתן עם אילאנה, נסיכת רומניה
* אסונטה, ארכידוכסית אוסטריה (1902–1993), התחתנה עם יוזף הופפינגר
* הארכידוכס פרנץ יוזף מאוסטריה, נסיך טוסקנה (1905–1975)
* הארכידוכס קרל פיוס מאוסטריה, נסיך טוסקנה (1909–1953)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:אבירי מסדר העיט השחור
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:גנרלים אוסטרו-הונגרים
קטגוריה:אוסטרים שנולדו ב-1863
קטגוריה:נפטרים ב-1931
FSR טארפאן

**FSR טארפאן** (בפולנית **FSR Tarpan**) הוא כלי רכב בתצורות: מסחרית וטנדר, אשר יוצר על ידי יצרנית הרכב הפולנית **Fabryka Samochodów Rolniczych ** בעיר פוזנן, בין השנים 1973–1994. 

דגמי "FSR טארפאן" יוצרו ב-2 תצורות הנעה: 4x2, והנעה כפולה 4x4. 

חלק לא מבוטל מייצור הטנדרים יוצא ליוון ולאיראן.

## דגמי FSR טארפאן"
* Tarpan 233" (S233)"
* "Tarpan 234" (יוצר משנת 1978)
* "Tarpan 235" (יוצר משנת 1978)
* "Tarpan 237" (יוצר בין השנים 1982-1995)
* "Tarpan F233" (הורכבו בדגם מנועי "פיאט 125 פולסקי" (Fiat 125p)
* "Tarpan 239D" (3 דלתות, הורכבו בדגם מנועי 2,502 סמ"ק טורבו-דיזל)
* "Tarpan 237D" (יוצר בין השנים 1988-1994, הורכבו בדגם מנועי 2,417 סמ"ק דיזל)
* "Tarpan Honker" (יוצר בין השנים 1988–1989, לאחר מחתימת הסכם של היצרן "Fabryka Samochodów Rolniczych " עם קונצרן יצרנית משאיות, אוטובוסים, צמ"ה, מנועים, וכלי רכב צבאיים איטלקית איווקו (חברת בת של פיאט). הורכבו מנועי פיאט ו-ניסאן 1,5 ליטר (מפיק 75 כ"ס), 1,6 ליטר (מפיק 82 כ"ס ו- 86 כ"ס), מנוע דיזל 2,500 סמ"ק המפיק 75 כ"ס ומנוע טורבו דיזל 2,500 סמ"ק המפיק 100 כ"ס

## תצורות "FSR טארפאן"

* טנדר - קבינה יחידה (2 נוסעים בתא הנהג + 8 נוסעים)
* טנדר - קבינה כפולה
* מסחרית
* אמבולנס

## תמונות

קובץ:FSR Tarpan 233.jpg|דגם FSR טארפאן מודל "Tarpan 233 KO"
קובץ:POL FSR Tarpan Łomianki.jpg|דגם FSR טארפאן מודל "FSR Tarpan 233 SO"
קובץ:Tarpan.jpg|דגם FSR טארפאן מודל "FSR Tarpan 237 RO"
קובץ:FSR Tarpan 237S during „XXX lat motoryzacji PRL” exhibition at Bonarka City Center in Kraków 3.JPG|דגם FSR טארפאן מודל "FSR Tarpan 237S"
קובץ:Tarpan front side.jpg|דגם FSR טארפאן מודל "FSR Tarpan 237D" 
קובץ:Tarpan 239D 02.jpg|דגם FSR טארפאן מודל "Tarpan 239D" 
קובץ:Tarpan 239D wnętrze.jpg|דגם FSR טארפאן מודל "Tarpan 239D" - מבט לתא הנהג
קובץ:Honker 4x4 - Otrębusy.jpg|דגם FSR טארפאן מודל "Honker 4x4" 
קובץ:Honker-Ejdzej2006.jpg|דגם FSR טארפאן מודל "Tarpan Honker 4011/Daewoo Honker 2324 " 
קובץ:Prezentacja sprzętu w cytadeli 2003 (11).jpg|דגם FSR טארפאן מודל "Honker Skorpion" 
קובץ: SLRt FSR Tarpan Honker from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków 1.jpg|דגם FSR טארפאן מודל SLRt 
קובץ:Ćwiczenia ratowniczo-gaśnicze 19. BLot w Krakowie.jpg|דגם FSR טארפאן מודל אמבולנס 
קובץ:Ćwiczenie przed PKW Afganistan 03.jpg|דגם FSR טארפאן מודל אמבולנס - מבט לתוך האמבולנס 
קובץ:Ćwiczenie przed PKW Afganistan 04.jpg|דגם FSR טארפאן מודל אמבולנס 
קובץ:Ćwiczenie przed PKW Afganistan 30.jpg|דגם FSR טארפאן מודל אמבולנס 
קובץ:Tarpan prototyp 3 PMS14.jpg|דגם FSR טארפאן מודל "Tarpaniello" (אב טיפוס)
קובץ:Tarpan prototyp 2 PMS14.jpg|דגם FSR טארפאן מודל "Tarpaniello" (אב טיפוס) 


## ראו גם
* FSC Żuk
* ZSD Nysa
* FSC לובלין

## קישורים חיצוניים

* דגם FSR טארפאן (2:08 דקות), יו-טיוב

## הערות שוליים

קטגוריה:טנדרים
קטגוריה:מכוניות מסחריות
קטגוריה:רכבי שטח ופנאי גדולים
קטגוריה:דגמי מכוניות שהושקו ב-1973
קטגוריה:כלי רכב המיוצרים בפולין
קית' בארון

**קית' בארון** (באנגלית: **Keith Barron**; 8 באוגוסט 1934 - 15 בנובמבר 2017) היה שחקן ומנחה טלוויזיה אנגלי. הוא השתתף בסרטי קולנוע ובתוכניות טלוויזיה מ-1961 עד 2015. בטלוויזיה שיחק בדרמה המשטרתית "The Odd Man", בסיטקום "דיוטי פרי"  ובתפקיד גרגורי וילמוט בסדרת הדרמה התקופתית "על אדונים ומשרתים".

## ביוגרפיה
בארון נולד במקסבורו בווסט ריידינג ביורקשייר. בתחילת הקריירה שלו הופיע בארון בתיאטרון הרפרטוארי של שפילד, שם הכיר את אשתו מרי שהייתה מעצבת במה. בשנות השישים של המאה העשרים זכה להכרה בקרב צופי הטלוויזיה בבריטניה בתפקיד סמל הבילוש סוויפט בסדרה "The Odd Man" של טלוויזיית גרנדה, ובסדרת הספין אוף "It's Dark Outside". הפריצה הגדולה שלו הייתה כששיחק בתפקיד נייג'ל ברטון במחזות האוטוביוגרפיים למחצה של דניס פוטר: "Stand Up, Nigel Barton" ו-"Vote, Vote, Vote for Nigel Barton" ששודרו ב-1965 בערוץ BBC One במסגרת הסדרה האנתולוגית "The Wednesday Play". ב-1973 גילם דמות דומה בפרק "Only Make Believe" מאת פוטר בסדרה "מחזה היום".

בארון שיחק בתפקידי אורח בסדרות רבות החל מ"כובע אדום" ו-"Z-Cars" מאמצע שנות השישים של המאה העשרים, ועד "רנדל והופקירק", "Strange Report", "הגומלים החדשים", "המקצוענים" ו-"A Touch of Frost. הוא שיחק בשני פרקים בסדרת הדרמה "על אדונים ומשרתים" בתפקיד גרגורי וילמוט האוסטרלי. במרץ 1983 הופיע בתפקיד אורח בסיפור "Enlightenment" בסדרה "דוקטור הו". בארון היה לעיתים קרובות קריין בפרסומות בטלוויזיה הבריטית ובתשדירי שירות.

ב-1989 כיכב בארון בסדרת הדרמה "Take Me Home" יחד עם אנט קרוסבי בתפקיד אשתו, ועם מגי או'ניל בתפקיד החברה שלו. אחד התפקידים הידועים והאהובים שלו היה בסיטקום "דיוטי פרי" של טלוויזיית יורקשייר משנות השמונים של המאה העשרים. בשנות התשעים כיכב בקומדיות המצבים "הגארד" ו-"All Night Long". בשנות האלפיים הופיע בתפקיד קבוע בסדרת הדרמה "מקום בו נמצא הלב" של ITV. ב-2014 חזר לגלם את הדמות של דייוויד פירס במופע המבוסס על הסדרה "דיוטי פרי". ב-2006 כיכב בעונה הראשונה של סדרת הדרמה של ה-BBC "משפחה וחיות אחרות" (The Chase).

על מסכי הקולנוע הופיע בארן בסרט "Baby Love" משנת 1968, ושיחק בתפקיד מר לטימר בסרטו של דייוויד פוטנם "מלודי" משנת 1971.

בארון הופיע כסלבריטי אורח בפינת המילון בפרקים אחדים של השעשועון מספרים ומילים "Countdown" של ערוץ 4.

ממרץ 2003 עד אפריל 2004 כיכב בארון בתוכנית הרדיו "Bunn and Co" של רדיו ה-BBC. ב-2007 הצטרף בארון לאופרת הסבון "קורוניישן סטריט" של ערוץ ITV1 בתפקיד ג'ורג' טרנט. ב-2011 שיחק בארון בתפקיד מוריס בסרט הטלוויזיה "לפלנד" של ה-BBC, וב-2013 המשיך לגלם את אותה דמות בסדרת ההמשך "להיות איילין".

### חיים אישיים
ב-1959 התחתן בארון עם מרי פיקרד. לבני הזוג נולד בן אחד, ג'יימי. בארון נפטר ב-15 בנובמבר 2017 אחרי מחלה קצרה.

## פילמוגרפיה
### קולנוע

### טלוויזיה

## תפקידים ברדיו
* (1990) Not as Far as Velma, בתפקיד המפקח אנרי קסטנג
* האצילות מחייבת (1997) To The Manor Born, בתפקיד ריצ'רד דיוויר
* (2006) My Turn to Make the Tea, מר פלט

## קישורים חיצוניים

* קית' בארון באתר Aveleyman
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:מנחי טלוויזיה בריטים
קטגוריה:אנגלים שנולדו ב-1934
קטגוריה:אנגלים שנפטרו ב-2017
מריה תרזה, ארכידוכסית אוסטריה (1862–1933)

**מריה תרזה, ארכידוכסית אוסטריה** (בגרמנית: **Maria Theresia von Österreich**; 18 בספטמבר 1862 - 10 במאי 1933) הייתה נכדתו של לאופולד השני, הדוכס הגדול של טוסקנה, ואשתו של קרל שטפן, ארכידוכס אוסטריה, שהיה מועמד לכתר ממלכת פולין.

## ביוגרפיה
מריה תרזה נולדה ב-18 בספטמבר 1862 בעיר ברנדיס-אלטבונצלאו שבאימפריה האוסטרית. אביה קרל סלבטור, ארכידוכס אוסטריה היה בנו של לאופולד השני, הדוכס הגדול של טוסקנה, ואמה מריה אימקולאטה, נסיכת בורבון-שתי הסיציליות הייתה בתו של פרננדו השני, מלך שתי הסיציליות. מצד האם היו הוריה בני דודים, ומשפחתה השתייכה לענף הטוסקני של בית הבסבורג.

ב-28 בפברואר 1886 התחתנה מריה תרזה עם קרל שטפן, ארכידוכס אוסטריה, ממנו נולדו לה 6 ילדים. בשנת 1895 מת דודו של בעלה - הארכידוכס אלברכט, דוכס טשן ללא ילדים, ובעלה קרל שטפן ואחיו ירשו את נחלותיו, תוך שקרל שטפן זוכה בנחלותיו בגליציה, ארמון פולה בקרואטיה, וכן נכסים בווינה.

בשנת 1916 הכריזו שני הקיסרים, וילהלם השני, קיסר גרמניה ופרנץ יוזף, קיסר אוסטריה, על הקמת ממלכת פולין מחדש, ובכך התאפשרה הקמתה של "מועצת מדינה" שהייתה הכלי השלטוני שבאמצעותו שלטה פרוסיה בשטחי פולין, ולאחר מכן, מ-15 באוקטובר 1917 הוקמה "מועצת עוצרים" ("Rada Regencyjna") אשר אמורה הייתה לשלוט במדינת החסות החדשה, ובעתיד, לבחור לה מלך.

בעלה קרל שטפן היה בעל הסיכויים הגדולים ביותר להיבחר למלך, שכן גר בזיוויץ' שבגליציה, ודיבר פולנית רהוטה. אך על אף שחפץ בכתר, כחבר בבית המלוכה האוסטרי היה צריך את רשותו של ראש הבית, קרל הראשון, קיסר אוסטריה, אשר ירש את פרנץ יוזף שמת ימים ספורים לאחר ההכרזה על הממלכה החדשה. קרל הראשון היסס להעניק את הרשות, שכן חפץ בעצמו להיות למלך פולין. בסופו של דבר לא נבחר מלך לפולין, והשליטה במדינה בפועל הייתה בידי הנס פון בזלר, ולאחר תבוסת פרוסיה במלחמה הוכרז על הקמת הרפובליקה הפולנית השנייה.

לאחר המלחמה התגוררו קרל שטפן ומריה תרזה באחוזתם בזיוויץ', ואף קיבלו אזרחות פולנית. ב-7 באפריל 1933 מת קרל שטפן בביתו, וכעבור חודש ב-10 במאי מתה מריה תרזה אף היא.

## משפחתה
ב-28 בפברואר 1886 התחתנה מריה תרזה עם קרל שטפן, ארכידוכס אוסטריה, ממנו נולדו לה 6 ילדים:
* אלאונורה, ארכידוכסית אוסטריה (1886–1974) התחתנה בנישואים מורגנטיים עם אלפונס פון קלוס
* רנטה, ארכידוכסית אוסטריה (1888–1935) התחתנה עם הנסיך הירונימוס רדזיוויל
* קרל אלברכט, ארכידוכס אוסטריה (1888–1951) התחתן עם אליס אליזבת אנקרקרונה
* מכטילדיס, ארכידוכסית אוסטריה (1891–1966) התחתנה עם הנסיך אולגירד צ'רטוריסקי
* ליאו קרל, ארכידוכס אוסטריה (1893–1939) התחתן עם מריה-קלוטילד פון תילירס, הרוזנת פון מונטז'וי-ואופרי דה לה רוש
* וילהלם, ארכידוכס אוסטריה (1895–1948)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1862
קטגוריה:אוסטרים שנולדו ב-1864
קטגוריה:אוסטריות שנפטרו ב-1933
קטגוריה:אוסטרים שנפטרו ב-1933